section_heading: Specijalne namjene
paragraph_text: thumb|right|200px|Il-96 ruskog predsjednika Širokotrupni avioni se upotrebljavaju u području znanosti, istraživanjima i vojsci. Dva specijalno modificirana Boeing 747 bila su namijenjena za prijevoz Space Shuttlea. Neki služe kao leteća zapovjedništva vojnih postrojbi (Boeing-E4), dok se Boeing E-767 koristi za rano upozoravanje i kontrolu zračnog prostora. Na širokotrupnim avionima testirana su i nova vojna oružja kao što je lasersko oružje testirano na Boeingu YAL-1. Ostali zrakoplovi služe kao leteće stanice za istraživanja, kao što je zajednička njemačko-američka Stratosferska zvjezdarnica za Infracrvenu Astronomiju (SOFIA). I četveromotorni Airbus i Boeing se koriste za testiranje novih generacija zrakoplovnih motora tijekom leta. Nekoliko širokotrupnih zrakoplova je preinačeno u protupožarne, kao što je Tanker-900 baziran na DC-10 i Evergreen Supertanker baziran na 747. Za VIP prijevoz Nijemci koriste Airbus A310, dok Rusija za prijevoz najviših dužnosnika koristi Iljušin Il-96. Specijalno modificirani Boeing 747-200 (Boeing VC-25), kada s njim leti američki predsjednik dobiva oznaku Air Force One.